**ZAPISNIK SA 10. SJEDNICE UPRAVNOG VIJEĆA POU ZABOK**

**Nazočni: Turković Sandra, Kuhada Štefica i Vrančić Tihomir.**

**Opravdano odsutna: Skitanić Rubil Martina;**

**Zapisničar: Vančina Ivan.**

Sandra Turković (predsjednica Upravnog vijeća), pozdravila je sve nazočne i predložila je sljedeći dnevni red (u skladu sa pozivom na sjednicu):

1. Usvajanje zapisnika sa 9. sjednice UV;
2. Donošenje Godišnjeg plana i programa rada 2019./2020;
3. Donošenje Školskog kurikuluma 2019./2020.;;
4. Donošenje Odluke o produljenju školovanja;
5. Informacija o upisima u akademskoj godini 2019./2020.;
6. Razno;

Prijedlog dnevnog reda je jednoglasno usvojen.

 **Ad. 1.** Zapisnik sa sastanka 9. sjednice Upravnog vijeća POU Zabok jednoglasno je usvojen.

**Ad. 2.** Gosp. Ivan Vančina, Voditelj obrazovnih djelatnosti POU Zabok, ukratko je informirao nazočne o sadržaju prijedloga Godišnjeg plana i programa rada POU Zabok. Prijedlog Godišnjeg plana i programa rada POU Zabok je razmatran na sastanku Vijeća obrazovnih programa POU Zabok 13. rujna 2019. godine, gdje je i jednoglasno usvojen , te se predlaže Upravnom vijeću POU Zabok da ga konačno usvoji.

Prijedlog Godišnjeg plana i programa rada Pučkog otvorenog učilišta Zabok za školsku 2019./2020. godinu je jednoglasno usvojen.

**Ad. 3.** Gosp. Ivan Vančina, Voditelj obrazovnih djelatnosti POU Zabok, ukratko je informirao nazočne o sadržaju prijedloga Školskog kurikuluma POU Zabok. Prijedlog Školskog kurikuluma POU Zabok je razmatran na sastanku Vijeća obrazovnih programa POU Zabok 13. rujna 2019. godine, gdje je i jednoglasno usvojen , te se predlaže Upravnom vijeću POU Zabok da ga konačno usvoji.

Prijedlog Školskog kurikuluma Pučkog otvorenog učilišta Zabok je jednoglasno usvojen.

**Ad. 4.** Jednoglasno je usvojena Odluka o nastavku školovanja u školskoj godini 2019./2020. za sljedeće polaznike srednjoškolskog obrazovanja koji su upisani prije više od dvije godine a zbog razno raznih razloga nisu do sada završili školovanje) u programe za sljedeća zanimanja:

1. u program za zanimanje: ekonomist/ekonomistica: Kovačiček Hrvoje, Kožar Valentino, Merlin Marko, Ptičar Goran, Husarek Sandra;
2. u program za zanimanje: komercijalist/komercijalistica: Horvatić Dalibor i Hrastinski Laura.

**Ad. 5.** Gosp. Tihomir Vrančić, ravnatelj POU Zabok dao je informacije o upisima u školskoj godini 2019./2020.: upisano je 900 izvanrednih studenata (na FMTU Opatija i FOI Varaždin) i još se očekuje upis 20 polaznika/ca na program pedagoške-psihološke i didaktičko-metodičke izobrazbe (nositelj programa je Fakultet za odgojne i obrazovne djelatnosti iz Osijeka). To je (glede financijskog dijela), ista razina kao i u prošloj školskoj godini. Upisana je grupa polaznika na prekvalifikaciju u program-zanimanje: vozač/vozačica motornog vozila, prekvalifikacija (očekuje se tijekom šk. godine upis još jedne grupe polaznika u ovaj program-zanimanje). Sa realizacijom programa usavršavanja počinje grupa za poslove: računalni operater/računalna operaterka, a vjerojatno ćemo imati jednu grupu polaznika na tečaju stranih jezika.

Od 01. listopada 2020. godine, FOI Varaždin u Zaboku planira upisati i specijalistički diplomski studij (jednu grupu ekonomskog i jednu grupu informatičkog smjera). Na FMTU Opatija se iduće školske godine planira upis izvanrednih studenata na stručni studij.

**Ad. 6.** Gđa Kuhada Štefica je informirala nazočne da je 25. studenog 2019. godine održan sastanak zaposlenika POU Zabok sa ravnateljem na kojem je istaknuto da je Galerija (što se odnosi na financijski dio) u gubitku od 85.043,00 kune, a financijski se Galerija pokriva sa prihodima iz obrazovnih djelatnosti (što nije u redu). Djelatnici traže od članova Upravnog vijeća povećanje financijskih sredstava u Gradskom proračunu za 2020. godinu u iznosu od 100.000,00 kuna (sredstva bi se koristila za pokriće gubitka u Galeriji i za financiranje povećanja radnog vremena čistačice).

Jednoglasno je zaključeno: da predsjednica Upravnog vijeća dogovori sastanak u Gradu Zaboku, na kojem bi se iznijeli svi programi koji se realiziraju u Galeriji,(a iz kojih proizlaze i određeni troškovi prema kojima u ovom trenutku Galerija posluje sa gubitkom) te da se na osnovu toga zatraži povećanje financijskih sredstava iz Gradskog proračuna za 2020. godinu. Na taj bi se način i omogućilo povećanje radnog vremena čistačice.

Sjednica je završila u 18.00 sati.

Zapisničar

Ivan Vančina

Klasa:602-07/19-01/01

Ur.Broj: 2197-14/01-19/289-1

U Zaboku 02.12.2019.